钦定古今图书集成/明伦汇编/宫闱典/第043卷 > 《中宫诗二首》晋·成公绥
## 钦定古今图书集成/明伦汇编/宫闱典/第043卷 > 《中宫诗二首》晋·成公绥

殷汤令妃，有莘之女。“仁教内修，度义以处。清谧后宫，
九嫔有序。尹为媵臣，遂作元辅。”

天地不独立，造化由阴阳。乾坤垂覆载，日月矅重光。
治国先家道，立教起闺房。二妃济有虞，三母降周王。
涂山兴大禹，有莘佐成汤。齐晋霸诸侯，皆赖姬与姜。
《关雎》思贤妃，此言安可忘。